Skuldig: Meeste het dit gesteun | Netwerk24
Skuldig: Meeste het dit gesteun
Deur Dr. J.P. Terblanche, Middelburg 20 Februarie 2020 05:01
Die meeste wit mense het oor 'n tydperk van 50 jaar afsonderlike ontwikkeling gesteun. Dit sluit N.P. van Wyk Louw, Roelf Meyer, Leon Wessels en die uwe in.
Hierdie steun was gegrond op wat destyds noord van ons in Afrika gebeur het. En wat dan ook deesdae hier by ons manifesteer in swak regering, korrupsie, geweldsmisdaad en diskriminasie teenoor minderhede.
Dié plan het ontaard in 'n bose stelsel van apartheid, wat baie mense mensonterend behandel het. Waaroor ek ook my skuld en betrokkenheid bely.
Ek was darem ook betrokke by die aftakeling en skrapping van die onreg. Nie dat ek enige beloning daarvoor mag, of wil, verwag nie, dit moes eenvoudig net gebeur. Miskien dalk net om ook 'n plekkie hier te hê, waar ek en my nageslag ongehinderd mag leef. En waar my opregte pogings om van ons land 'n beter plek te maak, ten minste verdra sal word. Waar ek nie gedreig word om een of ander tyd vermoor te word nie.